Ecclesia orthodoxa Syrorum
Ecclesia orthodoxa Antiochena Syrorum (Lingua Syriaca ܥܕܬܐ ܣܘܪܝܝܬܐ ܬܪܝܨܬ ܫܘܒܚܐ Ito Suryoyto Triṣath Shubħo) est ecclesia autocephala ad Ecclesias orthodoxas orientales pertinens, quae patriarchatu Antiocheno orta est. Fideles saepe, imprimis lingua Arabica, Iacobitae (يعاقبة Yaʿāqiba vel يعقوبيون Yaʿqūbiyyūn) appellati sunt, quae nomen a Iacobo Baradaeo, auctore ecclesiae autonomae, repetit. Fideles ipsi autem hanc appellationem abnuunt. Caput ecclesiae est a mense Martio 2014 Ignatius Ephraem II Karim, qui antea metropolita et vicarius patriarchalis Civitatum Foederatarum Americae occidentalium fuerat. Sunt fere 2 000 000 fidelium, quorum dodrans in India habitat.